Øygruppen består av sju store og mange små øyer. De tilhører distriktet Pireus og den greske regionen Attika. Saroniabukta og De saroniske øyer har sitt navn fra den mytiske kong Saron som i henhold til gresk mytologi var den tredje kongen av bystaten Troizen på Peloponnes. Ifølge legenden var Saron på jakt etter en hjort da han omkom, og ble gravlagt på stranden ved den bukta som fikk hans navn.